laion/Wikipedia-Exotic huggingface dataset:
אבי פיטשון

אבי פיטשון (נולד ב-1968) הוא עיתונאי ומבקר מוזיקה ואמנות, סופר, אמן ואוצר. עשייתו לאורך השנים, על מופעיה השונים, נוטה לעיסוק בתת-תרבות ובתרבות-נגד, חתרנות, מחתרתיות ומחאה אמנותית. נכון ל-2021, משמש פיטשון כמבקר האמנות וסגן עורכת במוסף גלריה של עיתון ״הארץ״. בשנים 1987–1991 היה פיטשון סולן להקת הפאנק (Punk) נ"מ. בשנים 1992–1998 היה פיטשון סולן להקת הרוק הכבד "נשרפת״ שבה היו חברים גם יריב פרלמוטר (גיטרה), ערן ויינשטיין (בס) ואופיר ספאק (תופים). עשרים שנים לאחר הפסקת פעילותה, קיימה הלהקה במרץ 2018 הופעת איחוד. פיטשון הוגדר כאחד מהיוצרים הבולטים בסצנת השוליים של שנות ה-80 וה-90 בתל אביב וכאחד ממבשריה של סצנת הפאנק הישראלית בפרט. ביטוי לכך ניתן לראות בין השאר בתפקיד המרכזי שמילא פיטשון כאמן וככותב בקטלוג התערוכה ״ובסוף נמות״- פרויקט מוזיאלי רחב היקף למיפוי העשור החמישי באמנות במדינת ישראל לרגל 60 שנות עצמאותה. בין התערוכות שאצר: העין של המדינה- קולקטיב IRWIN, המרכז הישראלי לאמנות דיגיטלית חולון, פברואר 2010 ליבותיכן - תערוכה קבוצתית במסגרת פסטיבל הצילום ה-2. נמל יפו, אוקטובר 2012 בין התערוכות שהציג בהן: אנטי-אנטי - שיתוף פעולה עם אלי פטל בתערוכה קבוצתית בגלריה האוניברסיטאית לאמנות ע"ש גניה שרייבר, אוניברסיטת תל אביב. אוצרת: הדס קידר. יוני 2013 פופוגנדה- אמנות ישראלית עכשווית מול כוחות הכיבוש התודעתי - תערוכה קבוצתית, המרכז האקדמי ויצו חיפה, דצמבר 2011. אוצר: יניב יהודה אייגר ממש כמו דבש - תערוכת יחיד מקוונת בגלריה 1024, ינואר 2010 ובסוף נמות - אמנות צעירה בשנות התשעים בישראל. אפריל 2008. אוצר: דורון רבינא סלויןפישוףפיטשון - תערוכה משולשת לצד רן סלוין ואהד פישוף, גלריה D&A לצילום עכשווי. אפריל 2008, תל אביב קפיצות התודעה של הצילום - תערוכה קבוצתית במוזיאון חיפה לאמנות 2001. אוצרת: אילנה טננבאום מצבים קיומיים - תערוכה קבוצתית, גלריית קמרה אובסקורה. 1998, תל אביב טקסטים פרי עטו של פיטשון פורסמו במגוון עיתונים ובכתבי עת לאמנות כגון מגזין ״סטודיו״. בשנת 2014 ראה אור ספר הביכורים של פיטשון, ״ג'וני הרקוב ומלכת הצמרמורת- תרבות נגד בבריחה מהישראליות״, בהוצאת רסלינג. מאמרי אבי פיטשון, באתר "הארץ" אבי פיטשון במדור ״פריחת מוחות״ בשנות פעילותו בלונדון פרק ראשון: הצצה אל ספרו של אבי פיטשון "ג'וני הרקוב ומלכת הצמרמורת", באתר וואלה, 1 ביוני 2014 סרט תיעודי קצר משנת 1990 על ערב והופעה בחייו של אבי פיטשון עם ההרכב נ.מ בקולנוע אלנבי 56 בתל אביב. בימוי: זוהר ארבל נשרפת נשרפת בהופעה ב"ריאליטי ריהב תדר" 10/3/18, נבדק ב-2021-10-18 nrg מעריב, לחשוב כמו מצלמה: פסטיבל הצילום ה-2 נפתח אמש בנמל יפו, באתר nrg‏, 3 באוקטובר 2012 עמיחי שלו, בשם הפאנק: נער שוליים בתרבות מיובאת, באתר ynet, 2 ביולי 2014 ובסוף נמות, באתר www.herzliyamuseum.co.il עמיחי שלו, קבוצת "אירווין" כבשה את חולון, באתר ynet, 7 בפברואר 2010 הדס יוסיף-און, כלכלות שונות של היגיון, באתר ערב רב Erev Rav, ‏19.6.2013 יונתן אמיר, במעגל סגור, באתר ערב רב Erev Rav, ‏9.12.2011 הדס רשף, מארב Ma'arav » ינואר 2010, באתר מארב Ma'arav, ‏21.1.2010 חמדה רוזנבאום, רב הנסתר על הגלוי, באתר הארץ, 14 באפריל 2008 מוזיאון ישראל מרכז מידע לאמנות ישראלית - תערוכות: פיטשון, אבי, באתר museum.imj.org.il מכונת קריאה - גי, צאד ואני: סיטואציוניזם ורדיקלים ישראליים, באתר readingmachine.co.il
הר סבייניו

הר סבייניו (בשפת הקינירואנדה (אנ'): Sabyinyo) הוא הר געש כבוי בהרי וירונגה שבמזרח אפריקה. ההר נמצא צפון מזרחית לאגם קיוו, אחד מהאגמים הגדולים של אפריקה, וממערב לאגם בוניוני שבאוגנדה. פסגת ההר, הנמצאת 3,669 מטר מעל הים, מסמנת את הגבול בין רואנדה, אוגנדה והרפובליקה הדמוקרטית של קונגו. כמו כן, יש לפסגה משמעות דתית בעיני השבטים המקומיים. ההר נמצא גם בשמורות הטבע הפארק הלאומי וירונגה, הפארק הלאומי הרי הגעש (אנ'), והפארק הלאומי מגוהינגה גורילה (אנ'). מורדות ההר הם אחד מבתי הגידול של גורילת ההרים הנמצאת בסכנת הכחדה. ההר קיבל את הכינוי המקומי "שיני הזקן", מכיוון שפסגתו נראית כמו שיניים שחוקות בניגוד לפסגות ההרים הסמוכים באותו הרכס. מדיה וקבצים בנושא הר סבייניו בוויקישיתוף Global Volcanism Program | Sabinyo, Smithsonian Institution | Global Volcanism Program (באנגלית) Philip Briggs, Andrew Roberts, Uganda, Bradt Travel Guides, 2013. (באנגלית) ערך זה הוא קצרמר בנושא גאוגרפיה של אפריקה ובנושא הרים. אתם מוזמנים לתרום לוויקיפדיה ולהרחיב אותו.
יס מן (סדרת טלוויזיה)

יס מן היא תוכנית מציאות תיעודית ישראלית המשודרת בערוץ yes, בהנחיית הקומיקאי חנוך דאום. עונתה הראשונה של הסדרה עלתה ב-28 באוקטובר 2019, ועונתה השנייה עלתה ב-17 באוקטובר 2021. הסדרה הייתה מועמדת לפרס האקדמיה לטלוויזיה לסדרת הדוקו-ריאליטי הטובה ביותר לשנת 2019. בכל עונה משתתפים חמישה אנשים, המתחייבים בפני חנוך דאום לומר "כן" לכל הוראה שייתן להם, במטרה לצאת מאזור הנוחות שלהם ולהתמודד עם דברים מהם חששו במהלך חייהם. התוכנית מלווה את המשתתפים והתמודדויותיהם במשך שישה חודשים. יובל דיין ונועה ירון-דיין – הזוג-לשעבר, ממנהיגי תנועת התשובה בחסידות ברסלב, מתמודדים עם השינויים שחלו בחייהם, יחד ולחוד. קותי סבג – יוצא "האח הגדול" מתמודד עם החיים שאחרי התוכנית, העליות והמורדות וההכנות לחתונה עם בת זוגו מגי אזרזר. אלברט אסקולה – בעלו של אסי עזר מתמודד עם החיים בצילו של בעלו המפורסם ועם קשיי הרילוקיישן והעולם שהותיר מאחוריו. מור חן – הסטנדאפיסטית וכוכבת הרשת מתמודדת עם קשייה מול ההורים, מול בני הזוג, החרדות המודחקות ועוד. רותי ברודו – מסעדנית ואשת עסקים. דיקלה – זמרת-יוצרת, מלחינה, פזמונאית, מפיקה מוזיקלית ומוזיקאית. אביבית בר זוהר – ידוענית ואושיית רשת. ערן סויסה – עיתונאי, ואיש רדיו לשעבר. מלך זילברשלג – אושיית רשת ואיש ניו מדיה. ניר וולף, "יס מן": קשים הם חיי הסלב. שוב, באתר ישראל היום, ‏29 באוקטובר 2019 גילי איזיקוביץ, "יס מן" חוזרת: האם הייתם מפקידים את חייכם בידיו של חנוך דאום?, באתר הארץ, 16 באוקטובר 2021 נטע חוטר, ‏ריאליטי לא אכזרי. יש כזה דבר, באתר ‏מאקו‏, 18 באוקטובר 2021 מעין רודה‏, התאהבנו קשות בנועה ירון ויובל דיין. נקווה שבקרוב גם בקותי סבג - וואלה תרבות, באתר וואלה, 1 בנובמבר 2019 יס מן עונה 2: מלך זילברשלג נחשף בתוכנית חדשה, באתר כיפה, ‏2021-10-11 "יס מן": כמו "מחוברים", בתוספת חנוך דאום, באתר ynet, 28 באוקטובר 2019
אמיל ליכטנברג

אמיל ליכטנברג (בהונגרית: Lichtenberg Emil; בודפשט, 2 באפריל 1874 – בודפשט, 6 בדצמבר 1944) היה מנצח ומלחין יהודי-הונגרי. אמיל ליכטנברג נולד במשפחה יהודית כבנם של איגנץ ליכטנברג, מנהל חברת הביטוח ושל ז'ופיה וייסקופף. בין השנים 1892–1897 היה תלמידו של יאנוש קוסלר (הלחנה) ושל אפראד סנדי (פסנתר) באקדמיה למוזיקה ע"ש פרנץ ליסט. מ-1902 הפך קורפטיטור של בית האופרה של בבודפשט. בשנים 1907 עד 1925 היה מנצח של בית האופרה. לפני מינויו השתתף בסיור לימודים אירופאי, כולל ביקורים בריגה ובקלן. נראה שבאותה עת הוא התוודע למגמת "פולחן האורטוריה", שהייתה בתקופת שיאה בגרמניה. ליכטנברג שימש בבית האופרה בעיקר כמורה מנצח, כמנצח יצירות רפרטואר, ובמיוחד כמורה לתפקידי וגנר. במשך כמעט שני עשורים ניצח על הופעת אופרה אחת, בת המערכה האחת של ז'ורז' ביזה ג'מילה. בשנת 1908 ייסד ליכטנברג את איגוד סגל השירה של נשים הונגריות, בשנת 1910 את איגוד סגל השירה בבודפשט (סגל גברים). מהמיזוג של שני איגודים אלה, בתוספת להקת חובבים, ייסד בשנת 1919 את איגוד הזמר והתזמורת של בודפשט, שפסק להתקיים ב-1 בינואר 1951, למעשה התמזג לתוך מקהלת בודפשט בניצוחו של מיקלוש פוראי. ליכטנברג נתן קונצרטים קבועים עם האנסמבל, שהיה המנהל והמנצח שלו. הוא הופיע בפברואר 1944 בפעם האחרונה. בתחילת דצמבר הוא ואשתו נחטפו על ידי אנשי מפלגת צלב החץ. עם הופעותיו רכש זכויות רבות בתחום ייסוד תרבות המקהלה הקלאסית בהונגריה, הכנסת והפצת אורטוריות וקידום באך והנדל. הוא הציג את רוב אורטוריות של הנדל בבודפשט. רעייתו הייתה ארנקה פרופר (1879–1944). הם נישאו ב-4 באוגוסט 1907 בבודפשט. הם נורו למוות בשל יהדותם על ידי אנשי מפלגת צלב החץ בגינה שלהם (על פי הלשנה של המשרת שלהם). ריכרד וגנר: פרסיפל (מחקר) חייו ויצירותיו של באך (1940) באך - Die kunst der fuge (מחקר) הנדל - המשיח (אורטוריה) באך - מיסה B מינור סונטות לפסנתר של בטהובן (1940) רקוויאם של ברהמס (1910) בטהובן ומיסה סולמניס. בודפשט: יאנוש מאי, 1931 היינריך שוץ. בודפשט: יאנוש מאי, 1935 סונטות הפסנתר של בטהובן. ניתוח מוזיקלי של סונטת המאסטר; Rózsavölgyi és Társa, Bp., 1939 חייו ויצירותיו של יוהאן סבסטיאן באך. בודפשט: Rózsavölgyi és Társa, 1940 חייו ויצירותיו של מוצרט. בודפשט: Rózsavölgyi és Társa, 1943 מוזיקה קאמרית של בטהובן. בודפשט: Rózsavölgyi és Társa, 1944 לקסיקון ביוגרפי הונגרי הלקסיקון הגדול של רוואי, כרך 12: קונטור-לובאש (1914) ז'ובור נמט - אמיל ליכטנברג והרכביו "Halotti bejegyzése a Budapest VI. kerületi polgári halotti akv. 824/1946. folyószáma alatt. 1945. április 2-ai dátummal nyilvánította holttá a budapesti központi járásbíróság Pk.I.581959/1946/3. sz. jogerős végítéletével". "Lichtenberg Emilné Propper Aranka halotti bejegyzése a Budapest VI. kerületi polgári halotti akv. 825/1946. folyószáma alatt". "Házasságkötési bejegyzése a Budapest V. kerületi polgári házassági akv. 359/1907. folyószáma alatt".
אליפות אירופה בכדוריד 2020

אליפות אירופה בכדוריד 2020 היא אליפות אירופה ה-14 והיא נערכה על ידי איגוד הכדוריד האירופאי. הטורניר התקיים בפעם הראשונה בשלוש מדינות – אוסטריה, נורווגיה ושוודיה בין 9 בינואר ל-26 בינואר 2020. המשחקי הגמר נערכו בסטוקהולם ב-Tele2 Arena שמכיל 17,769 מקומות ישיבה.ספרד זכתה באליפות בפעם השנייה בתולדות הנבחרת. המדינה המארחות (אוסטריה, נורווגיה ושוודיה) והאלופה המכהנת (ספרד) העפילו ישירות. יתר עשרים הנבחרות, העפילו דרך המוקדמות. 24 קבוצות חולקו ל-6 בתים. שתי הנבחרות הראשונות מכל בית העפילו לשלב הבתים השני. בשלב הבתים השני העפילו שחולק לשתי בתים העפילו מכל בית שתי קבוצות לחצי הגמר וקבוצה למשחקי הדירוג. המשחקים נערכו בגראץ באולם Stadthalle Graz שמכיל 5,561 מקומות ישיבה. המשחקים נערכו בווינה באולם Wiener Stadthalle שמכיל 16,152 מקומות ישיבה. המשחקים נערכו בטרונדהיים באולם טרונדהיים ספקטורם שמכיל 8,600 מקומות ישיבה. ישיבה. המשחקים נערכו בטרונדהיים באולם טרונדהיים ספקטורם שמכיל כ-8,600 מקומות ישיבה. המשחקים נערכו במאלמה באולם מאלמה ארנה שמכיל כ-12,600 מקומות ישיבה. המשחקים נערכו בגטבורג באולם סקנדינביום, שמכיל 12,312 מקומות ישיבה. המשחקים נערכו בווינה באולם Wiener Stadthalle שמכיל 16,152 מקומות ישיבה. המשחקים נערכו במאלמה באולם מאלמה ארנה שמכיל כ-12,600 מקומות ישיבה. נבחרת ישראל בכדוריד החלה את השתתפותה במשחקי העפלה מוקדמים. היא סיימה במקום השלישי בבית אחרי גרמניה ופולין ולפני קוסבו ולא העפילה לטורניר. מידע מאתר איגוד הכדוריד האירופי (אורכב 26.08.2018 בארכיון Wayback Machine) נתונים מאתר טודור66 פירוט משחקי המוקדמות
קרחון וילקינסון (אנטארקטיקה)

קרחון וילקינסון (באנגלית: Wilkinson Glacier) הוא קרחון באזור חוף לובה, של ארץ גרהאם, בחצי האי האנטארקטי, שבאנטארקטיקה. הקרחון ממוקם מהצד הדרומי של רמת פרוטקטור, שבחצי האי פרניק. קרחון וילקינסון זורם לכיוון מערב, ונשפך אל פיורד לאלמאנד, מדרום לנקודת הולדפאסט. הקרחון מופה לראשונה בהתבסס על תצלומי אוויר, שצולמו על ידי משלחת הסקר האווירי של שטחי חסות איי פוקלנד (FIDASE), בעונת המחקר (הקיץ האנטארקטי) 1956 – 1957. שמו של הקרחון ניתן לו על ידי הוועדה המייעצת לשמות אנטארקטיים של בריטניה (UK-APC). הקרחון נקרא על שם קפטן ג'ון וי. וילקינסון (John V. Wilkinson), מהצי המלכותי, שהיה רב החובל, בספינה אה"מ פרוטקטור (HMS Protector) באזור חוף לובה בעונות המחקר (הקיץ האנטארקטי) 1955 – 1956, 1956 – 1957. קרחון וילקינסון באתר הסקר הגאולוגי של ארצות הברית קרחון וילקינסון באתר הגאזט האנטארקטי של ממשלת אוסטרליה קרחון וילקינסון באתר הגאזט האנטארקטי המשווה SCAR של ממשלת אוסטרליה תצלום לוויין של אזור הקרחון, תוך סימון אתרים נוספים באזור באתר copernix קרחון וילקינסון באתר mindat הגאזט האנטארקטי הרשמי של ארצות הברית מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה לפי מקור אחר הקרחון זורם לכיוון מערב, ונשפך אל פיורד לאלמאנד, מדרום-מזרח לנקודת הולדפאסט
קרחון וילקינסון

האם התכוונתם ל... אנטארקטיקה קרחון וילקינסון (אנטארקטיקה) – קרחון בחצי האי פרניק, באזור חוף לובה של ארץ גרהאם שבאנטארקטיקה. ניו זילנד קרחון וילקינסון (ניו זילנד) – קרחון בחבל החוף המערבי שבאי הדרומי של ניו זילנד
יהודה שמואל אשכנזי

רבי יהודה (יאודה) שמואל אשכנזי (אי"ש או אי"ש צעיר) (טבריה, ה'תק"מ – ליוורנו, ה'תר"ט) היה רב בטבריה ובאיטליה. חיבר מספר ספרי הלכה, המרכזיים שבהם ערוכים סביב סידור התפילה. ההדיר גם את סידורי התפילה עצמם (סידור בית עובד). שימש כשד"ר. נולד בטבריה לר' יעקב. היה מרבני העיר טבריה, בה למד ולימד תורה. בשנת ה'ת"ר יצא לאיטליה כשד"ר בשליחות כולל הספרדים. בגיל 42 הדפיס את ספרו "ישא ברכה", ביאור לספר תולדות אדם וחוה. בניו, יעקב ואברהם הקימו בית דפוס בליוורנו, שם הודפסו מרבית הספרים של אביהם, ביניהם ספרו המפורסם, על שמו נקרא לעיתים, בית עובד. היה בידידות עם רבי יצחק בן וואליד. נפטר בליוורנו בשנת ה'תר"ט, במהלך ההדפסה של ספרו "בית השואבה". בין הסופדים לו היה רבי חיים פלאג'י. ההדיר סידורי תפילה מלווים בפסקי הלכות שחיבר. חכמי הספרדים בדורו ובדורות שלאחריו, כגון רבי חיים פלאג'י, פתח הדביר, הבן איש חי, וכף החיים, מרבים להביא מדבריו. חלק מכתביו נותר בכתב יד. דוד תדהר (עורך), "הרב יהודה שמואל אשכנזי", באנציקלופדיה לחלוצי הישוב ובוניו, כרך יא (1961), עמ' 3829 אברהם מנשה עסיס, בית עובד - הלכות תפילין <הערות ומקורות>, בראש הקונטרס תולדות המחבר, באתר אוצר החכמה גזע ישי, כללי דינים לפי סדר האלף בית, באתר היברובוקס ישא ברכה, ביאורים לספר רבנו ירוחם, ליוורנו תקפ"ב, באתר היברובוקס בית מנוחה, ליוורנו תר"ג, באתר היברובוקס - באתר מופיעה מהדורה שנייה מתרכ"ד אחר פטירת הרב המחבר בית עובד, באתר אוצר החכמה בית השואבה - (ליוורנו התר"ט) סדור והלכות לחג הסוכות, שמני עצרת ושמחת תורה. כך מכנה עצמו לאורך ספריו, לדוגמה: בית עובד, הקדמה, וכך מכונה אצל רבנים רבים וביניהם רבי עובדיה יוסף. ההספד נדפס בספר "ברכת מועדיך לחיים", חלק ב דרוש ג
כלל הסה

כלל הסה קובע כי אצל יצורים הומיאותרמיים, המשקל היחסי של הלב גדול אצל תת-מינים המצויים באקלים קר יותר מאצל תת-מינים המצויים באקלים חם. הלב מוביל את הדם לרקמות, והדם מווסת את חום הגוף. באקלים קר ויסות זה קריטי יותר מאשר באקלים חם, ובשל זאת מתקיים הכלל. ערך זה הוא קצרמר בנושא בעלי חיים. אתם מוזמנים לתרום לוויקיפדיה ולהרחיב אותו.
נירוואנה

נִירְוַואנַה (מסנסקריט: निर्वाण) או נִיבָּאנָה (מפאלי: निब्बान) בפילוסופיה הבודהיסטית, מוֹקְשָׁה (מסנסקריט: मोक्ष) בפילוסופיה ההינדית, הסיקיסטית והג'יינית, הם מושגים המצביעים על מצב תודעתי מדיטטיבי, בו הנפש זוכה בשלוות אמת. מצב זה מתאפיין בדרגת מודעות ואיזון נפשי גבוהים עד מאוד, והוא מהווה שער להארה, הגואלת מכל צורות הסבל. המשמעות המילולית של המונח בסנסקריט היא "כיבוי שלהבת הנר"; כיבוי מנגנוני ההשתוקקות והדחייה שמניעים את האדם, התנדפות תפישת העצמי הנפרד, והתמוססות האשליה שאושרו של האדם תלוי ביכולתו להשיג דברים מן העולם הסובב אותו. פירושו המקורי של המושג הוא מצב של אין, המשקף איזון, יציבות ודממה. אך בפירוש המקובל הרווח בשיח המודרני בארצות המערב, מפרשים את ה'נִירְוַואנַה' כמצב של אופוריה או התעלות. ניתן לזהות הבדלים ניכרים בין המשמעויות שניתנות למונח בשפות שונות, ועל כן קיימת מורכבות רבה בניסיון לתרגמו כראוי. תרגומים אפשריים נוספים הם "חידלון" או "הפסקה". בספרות הבודהיסטית מתוארת הנירוואנה בשפת משלים ומליצות כמודעות טהורה ושלווה, בה המציאות נחווית באופן ישיר, ללא כל תיווך מצד הדעת החושבת. על פי התפיסה הבודהיסטית המתוארת בדהרמה (משנתו של הבודהה), מקור הסבל האנושי (דוקהה) הוא ההשתוקקות (טנהא), הדחייה והבורות. שלושת הגורמים המרכזיים הללו מופיעים בפנים שונות בעשרת הכבלים מהם על האדם להתנתק כדי שיוכל להגיע לנירוואנה. הדרך המעשית להפסקת הסבל היא הדרך המתומנת הנאצלת (האמת הרביעית מבין ארבע האמיתות הנאצלות). הנירוואנה שבסופה מסמנת את התחנה האחרונה בגלגולי הנפש, בה האדם יכול למצוא מנוחה שלמה, ולהשתחרר ממעגל הגלגולים (סמסרה). הנירוונה הוא מושג בבודהיזם המבטא את משאת הנפש העיקרית, זוהי מטרת החיים הבודהיסטיים, בעולם זה ובחיים אלו. בהינדואיזם קיימת גאולה התלויה באמונה ובפרשנות של מושג גלגול הנשמות. המוקשה היא שחרור ממעגל החיים והמוות, המותנה בכך שהקרמה תהיה מוסרית. יש הרואים את המוקשה כמצב סופי אמנם בחייו של האדם, אולם אחרי מותו, בחלוף עידן, יחול גלגל חיים חדש והנשמה תחזור, תתאחד עם האטאמן ותהיה חלק מהנשמה האוניברסלית. מוקשה הוא מושג מרכזי והמטרה העליונה ביותר. ניתן להשיגו בשלושה נתיבים במהלך חיי האדם; שלושת הנתיבים האלה הם דהרמה (חיים מוסריים, ראויים, מוסריים), ארטה (שגשוג חומרי, ביטחון הכנסה, אמצעי חיים) וקמה (הנאה, חושניות, הגשמה רגשית). ביחד, ארבעת המושגים הללו נקראים בהינדואיזם Puruṣārtha. בבודהיזם (וגם בהינדואיזם) יש שאיפה להגיע למצב של נירוואנה. מזה אלפי שנים, הדרך העיקרית בה נוקטים הבודהיסטים לשם הגעה למצב זה היא תרגול מדיטטיבי ונפשי, בשילוב שמירה על אורח חיים מוסרי ופיתוח הבנה וחכמה מתוך התנסות אישית, תוך שמירה על שמונה עקרונות המתוארים בדרך המתומנת האצילה שהתווה גאוטמה הבודהה. נירוואנה, באתר אנציקלופדיה בריטניקה (באנגלית) ערך זה הוא קצרמר בנושא פילוסופיה. אתם מוזמנים לתרום לוויקיפדיה ולהרחיב אותו.
הקונלס

הקונלס (באנגלית:The Connells) היא להקת רוק אמריקאית, הוקמה ב-1984 בעיר ראלי שבקרולינה הצפונית. הגיטריסט מייקל קונן הקים את הלהקה יחד עם אחיו וכמה חברים. באותה שנה הם הוציאו את השיר Darker Days שבשנת 1985 היה חלק מאלבום הראשון של הלהקה. בשנת 1986 הם התחילו לעבוד את האלבום השני Boylan Heights שיצא בשנת 1987. שירי האלבום זכו להצלחה גדולה בתחנות רדיו. בשנת 1993 יצא לאור השיר '74–'75 שנכלל באלבומם השלישי וזכה להצלחה גדולה. הוא נכלל במצעדי פזמונים בבריטניה, שוודיה ונורווגיה. האלבום הגיע למקום השמיני במצעד ה-Heatseekers. בהמשך הוציאה הלהקה עוד מספר אלבומים אך ללא הצלחה יתרה. לאחר הוצאת אלבום בשנת 2001 הלהקה לא הוציאה חומר חדש במשך תקופה ארוכה וחלק מחבריה עזבו אותה. בספטמבר 2021, 20 שנים לאחר האלבום הקודם, הוציאה הלהקה אלבום חדש, Steadman's Wake, שכלל שירים חדשים והקלטות מחודשות של שירים ישנים של הלהקה. Darker Days (1985) Boylan Heights (1987) Fun & Games (1989) One Simple Word (1990) Ringg (1993) Weird Food and Devastation (1996) Still Life (1998) Old School Dropouts (2001) Steadman's Wake (2021) אתר האינטרנט הרשמי של הקונלס הקונלס, ברשת החברתית פייסבוק הקונלס, ברשת החברתית אקס (טוויטר) הקונלס, סרטונים בערוץ היוטיוב הקונלס, באתר Last.fm (באנגלית) הקונלס, באתר AllMusic (באנגלית) הקונלס, באתר MusicBrainz (באנגלית) הקונלס, באתר Discogs (באנגלית) הקונלס, באתר Songkick (באנגלית) הקונלס, באתר בילבורד (באנגלית)
קבוצת השנה ה-75 של ה-NBA

קבוצת השנה ה-75 של ה-NBA (באנגלית: NBA 75th Anniversary Team) היא רשימה של 76 השחקנים הבולטים בתולדות ליגת ה-NBA, אשר נבחרה בשנת 2021 לרגל חגיגות 75 שנות קיומה של הליגה. הרשימה תוכננה להכיל 75 שחקנים, אולם בשל שוויון בהצבעות בין שני שחקנים, נכללו בו 76 שחקנים. הרשימה הורכבה על ידי פאנל של 88 בוחרים, בהם 31 כתבי ספורט, 35 שחקני עבר אשר נבחרו בעצמם לקבוצת השנה ה-75, שלושה שחקנים פעילים (סטפן קרי, כריס פול ויאניס אדטוקומבו), עשר שחקניות WNBA, וכן שחקני העבר והמאמנים דאג קולינס, ויין אמברי, סטיב קר, רודי טומג'נוביץ', ג'רי קולנג'לו, גרג פופוביץ', פט ריילי, אריק ספולסטרה ורוד ת'ורן. בין התאריכים 19–21 באוקטובר 2021 פורסמו בהדרגה 76 השחקנים הנבחרים. מבין 76 השחקנים הנבחרים, 11 היו פעילים בעת ההכרזה – יאניס אדטוקומבו, כרמלו אנתוני, סטפן קרי, אנתוני דייוויס, קווין דוראנט, ג'יימס הארדן, לברון ג'יימס, קוואי לנארד, דמיאן לילארד, כריס פול וראסל וסטברוק. כל חברי קבוצת "50 השחקנים הגדולים בתולדות ה-NBA" נבחרו גם לקבוצת השנה ה-75. ארבעה מהשחקנים הנבחרים – ביל ראסל, בוב קוזי, ג'ורג' מייקן ובוב פטיט – נבחרו גם לשלוש "קבוצות השנה" הקודמות; קבוצת השנה ה-25, קבוצת השנה ה-35 וקבוצת השנה ה-50. חמישה מהשחקנים הנבחרים מחזיקים באזרחות שאינה אמריקאית: יאניס אדטוקומבו (יוון), פטריק יואינג (ג'מייקה), סטיב נאש (קנדה), דירק נוביצקי (גרמניה) והאקים אולאג'ואן (ניגריה). 14 מחברי הקבוצה נבחרו אליה לאחר פטירתם: פיט מרוויץ', וילט צ'מברלין, דייב דבושר, ג'ורג' מייקן, פול אריזין, ביל שרמן, מוזס מלון, דולף שייס, נייט ת'ורמונד, האל גריר, ג'ון האבליצ'ק, קובי בראיינט, וס אנסלד ואלג'ין ביילור. השחקנים דומיניק וילקינס ובוב מקאדו נבחרו לקבוצה לאחר שהיו מועמדים בולטים להיכלל בקבוצת השנה ה-50, אך "הושמטו" ממנה. מבין השחקנים הבולטים אשר לא נכללו בקבוצה, ניתן לציין את דווייט הווארד, טרייסי מקגריידי, וינס קרטר, מאנו ג'ינובילי, טוני פארקר, פאו גאסול, כריס בוש, קליי תומפסון, ברנרד קינג, אלכס אינגליש, אדריאן דאנטלי, בוב לניר, דיקמבה מוטומבו ואלונזו מורנינג. לצד בחירת 75 השחקנים הגדולים בתולדות ה-NBA, נבחרו גם 15 מאמנים כמאמנים הגדולים בתולדות ה-NBA. מבין 15 המאמנים הנבחרים, ארבעה היו פעילים בעת ההכרזה – אריק ספולסטרה, גרג פופוביץ', דוק ריברס וסטיב קר. שמונה מעשרת המאמנים שנבחרו לקבוצת "השנה ה-50 של ה-NBA" נבחרו גם לקבוצת השנה ה-75. השניים שהוצאו מהרשימה הם ביל פיץ' וג'ון קנדלה. שישה מחברי הקבוצה נבחרו אליה לאחר פטירתם: ג'ק רמזי, ג'רי סלואן, צ'אק דיילי, קיי. סי. ג'ונס, רד אאורבך ורד הולצמן. נתוני המאזן ומספר האליפויות להלן נכונים למועד הבחירה. קבוצת השנה ה-75, באתר ה-NBA הוכרזה קבוצת השנה ה-75, באתר ה-NBA,‏ 21 באוקטובר 2021 פורסמה קבוצת השנה ה-75 של ה-NBA, באתר USA Today,‏ 21 באוקטובר 2021
אף אחד לא בא לי

אף אחד לא בא לי הוא פזמון שכתבו קרולינה (קרן אברץ), קותימן (אופיר קותיאל), רונן סאבו ואלרן דקל, הלחינו אברץ, קותיאל וסאבו וביצעה קרולינה. השיר יצא לאור בשנת 2009. השיר נכלל באלבום הבכורה של קרולינה "מה אעשה עכשיו?", שיצא לאור בדצמבר 2009. הוא שיר אהבה עצוב ומריר. במצעד הפזמונים העברי השנתי לשנת התש"ע (2010) של רשת ג' וערוץ 24 דורג השיר במקום החמישי. במצעד המקביל של גלגלצ ו־ynet דורג השיר במקום ה־17. בשנת 2021 היה השיר לשיר הנושא של הסדרה "עלומים". ביצע אותו יניב אלמנך, שחקן בסדרה. סרטון השיר "אף אחד לא בא לי" באתר יוטיוב מילות השיר "אף אחד לא בא לי" באתר שירונט עינב שיף‏, בכורה: קרולינה – "אף אחד לא בא לי", באתר וואלה, 8 בדצמבר 2009 אף אחד לא בא לי, סרטון באתר יוטיוב (אורך: 4:01) ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
שורש 33

שורש 33, או שִׁי בּוּ (בסינית: 士 部; בפיניין: Shì bù) הוא השורש השלושים-ושלושה של הכתב הסיני. פירושו "מלומד", "מדופלם" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים. במילון קאנגשי יש 24 תווים (מתוך 49,030) שניתן למצוא תחת שורש זה. השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה השורש בכתב החותם הקטן (שְׂיָאוגְ'ווָאן, 小篆, xiǎozhuàn) Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York, 1987: Abbeville Press. ISBN 0-89659-774-1.{{cite book}}: תחזוקה - ציטוט: location (link) Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}: (עזרה) מדיה וקבצים בנושא שורש 33 בוויקישיתוף מאגר Unihan - U+58EB
שורש 34

שורש 34, או ג'י בּוּ (בסינית: 夂部, פיניין: Zhǐ bù) הוא השורש השלושים-וארבעה של הכתב הסיני. פירושו "הליכה" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים. במילון קאנגשי יש 11 תווים (מתוך 49,030) שניתן למצוא תחת שורש זה. השורש בכתב החותם הקטן (שְׂיָאוגְ'ווָאן, 小篆, xiǎozhuàn) Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York, 1987: Abbeville Press. ISBN 0-89659-774-1.{{cite book}}: תחזוקה - ציטוט: location (link) Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}: (עזרה) מדיה וקבצים בנושא שורש 34 בוויקישיתוף מאגר Unihan - U+5902
שורש 44

שורש 44, או ש'י בּוּ (בסינית: 尸部, פיניין: Shī bù) הוא השורש הארבעים-וארבעה של הכתב הסיני. פירושו "גופה / גווייה" או "שאריות". הוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים. במילון קאנגשי יש 148 תווים (מתוך 49,030) שניתן למצוא תחת שורש זה. השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה השורש בכתב החותם הקטן (שְׂיָאוגְ'ווָאן, 小篆, xiǎozhuàn) Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York, 1987: Abbeville Press. ISBN 0-89659-774-1.{{cite book}}: תחזוקה - ציטוט: location (link) Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}: (עזרה) מדיה וקבצים בנושא שורש 44 בוויקישיתוף מאגר Unihan - U+5C38
אורמס ריינסלו

אורמס ריינסלו (באסטונית: Urmas Reinsalu; נולד ב-22 ביוני 1975) הוא פוליטיקאי אסטוני שכיהן בראש מספר משרדים בממשלת אסטוניה. אורמס ריינסלו נולד בטאלין. הוא סיים לימודי משפטים באוניברסיטת טרטו בשנת 1997. לאחר סיום הלימודים הוא התחיל לעבוד במערכת הממשלתית. מספר שנים הוא היה יועץ של נשיא אסטוניה. בשנת 2007 אורמס ריינסלו נבחר לראשונה לפרלמנט האסטוני. בשנת 2012 הוא נבחר להיות בראש מפלגת המולדת במקום מארט לאר. במאי 2012 ריינסלו החל לכהן כשר ההגנה של אסטוניה. בתפקיד זה הוא כין עד לשנת 2014. בבחירות כלליות שנערכו בשנת 2015 מפלגה שהוא עמד בראשה לא זכתה להצלחה יתרה ואיבדה 9 מקומות בפרלמנט. בעקבות כך, ריינסלו התפטר מתפקיד יושב ראש המפלגה. המפלגה בכל זאת הייתה חלק מהממשלה החדשה וריינסלו מונה לשר המשפטים. בתפקיד זה הוא כיהן עד לשנת 2019. בשנת 2019 ריינסלו מונה לשר החוץ וכיהן בתפקיד עד לשנת 2021 כאשר הוחלף על ידי אווה-מריה לימטס. ביולי 2022 מונה לתפקיד פעם נוספת. מדיה וקבצים בנושא אורמס ריינסלו בוויקישיתוף קורות חיים "Reinsalu: Russia's economic backbone must be broken". ERR (באנגלית). 2022-07-19. נבדק ב-2022-09-01.